
PROCES VERBAL

Nr.92 din 02.02.2011
al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.

A lipsit: Tudor TATARU.
Au asistat:

C.Marin – Preşedintele Companiei, A.Sîrbu – Directorul televiziunii, C.Vulpe – Vicedirectorul radiodifuziunii, T.Vlas – Șefa Direcţiei programare, coordonare şi emisie TV.
Ordinea de zi publicată:

1. Grilele de emisie ale serviciilor de programe ale IPNA Compania „Teleradio-Moldova”.
2. Diverse.
S-a votat începerea şedinţei.

“Pentru” – unanim (5 voturi; V.Meşină-Prodan a întârziat 5 minute).
S-a propus aprobarea Ordinii de zi cu următoarele modificări:
1. Alegerea secretarului şedinţei din 2 februarie 2011.
2. Grilele de emisie ale serviciilor de programe ale IPNA Compania „Teleradio-Moldova”.
3. Diverse.
S-a votat: “Pentru” – unanim (5 voturi).
1. Alegerea secretarului şedinţei CO din 2 februarie 2011.

Dna A.Peru-Balan a propus candidatura dnei V.Bogatu (Cucereanu) la funcţia de secretar al şedinţei.
S-a votat: “Pentru” – unanim (5 voturi).
2. Grilele de emisie ale serviciilor de programe ale IPNA Compania „Teleradio-Moldova”.
a) C.Vulpe a relatat despre modificările operate în Grila de emisie pentru anul 2011 a serviciului de programe „Radio Moldova”. În cadrul discuţiilor membrii CO au adresat întrebări şi au înaintat unele sugestii, recomandări privind modificarea grilei în conformitate cu solicitările şi necesităţile publicului radioascultător. După ce s-a menţionat că Preşedintele Companiei şi Directorul radiodifuziunii sunt în drept să modifice Grila de emisie pentru anul 2011 a serviciului de programe „Radio Moldova” în conformitate cu legislaţia în vigoare şi hotărârile Consiliului de Observatori, a fost supusă votului aprobarea Grilei de emisie pentru anul 2011 a serviciului de programe „Radio Moldova”.
S-a votat: “Pentru” – unanim (6 voturi).

b) După audierea informaţiei privind structura Grilei de emisie pentru anul 2011 a serviciului de programe „Radio Moldova Internaţional”, prezentată de către C.Vulpe, Preşedintele CO a supus votului Grila respectivă.
S-a votat: “Pentru” – unanim (6 voturi).

c) A fost pusă în discuţie Grila de emisie pentru anul 2011 a serviciului de programe „Radio Moldova Muzical”. Au luat cuvântul: E.Rîbca, A.Peru-Balan şi R.Lozinschi-Hadei. S-a supus votului.
S-a votat: “Pentru” – unanim (6 voturi).

d) A.Sîrbu şi T.Vlas au prezentat informaţia despre modificările introduse în noul proiect al Grilei de emisie pentru anul 2011 a serviciului de programe „Moldova 1”. Membrii CO au caracterizat drept benefică modificarea unor titluri de programe, menţionând despre necesitatea păstrării unor emisiuni (Baştina, Povestea de seară). S-a propus ca până pe data de 1 aprilie 2011, Preşedintele Companiei şi directorul televiziunii să prezinte Consiliului de Observatori propuneri privind:

1. modificarea orelor de emisie a programelor informative „Mesager” în limbă rusă şi în limbă română;

2. informaţia pe care trebuie să o conţină proiectele de emisiuni propuse spre aprobare Consiliului de Observatori;

3. conceptul grilei cadru a serviciilor de programe ale IPNA Compania „Teleradio-Moldova”.

Preşedintele CO a supus votului aprobarea Grilei de emisie pentru anul 2011 a serviciului de programe „Moldova 1”.
S-a votat: “Pentru” – 5 voturi (E.Rîbca, V.Meşină-Prodan, R.Lozinschi-
                                                   Hadei, V.Bogatu, V.Ţapeş).

                            „Abţinut” – 1 vot (A.Peru-Balan).
3. Diverse.
Au fost puse în discuţie următoarele chestiuni:
a) Cererea prealabilă de chemare în judecată prin care se solicită anularea Hotărârii CO nr.1/244 din 22.12.2010 cu privire la difuzarea filmului documentar „Drepturile omului pe ecran: Drepturile minorităţilor sexuale”. Prin consens s-a decis de a aştepta decizia judecăţii. Preşedintele CO a supus votului propunerea dnei A.Peru-Balan privind organizarea dezbaterilor televizate cu participarea reprezentanţilor societăţii civile, bisericii, membrilor CO.
S-a votat: “Pentru” – 1 vot (A.Peru-Balan).
                 „Împotriva” – 4 voturi (E.Rîbca, V.Meşină-Prodan, V.Bogatu, 
                                                      V.Ţapeş).                    

                „Abţinut” – 1 vot (R.Lozinschi-Hadei).

b) Plângerea salariatei A.Alioşin privind modificarea nivelului de salarizare contrar recomandărilor Comisiei de evaluare a performanţei profesionale din 22 noiembrie 2010. Membrii CO au solicitat informaţii de la C.Marin. E.Rîbca a menţionat că încheierea contractului individual de muncă se face cu administraţia Companiei şi problema dată depăşeşte atribuţiile CO.
c)  Scrisoarea Ministerului Finanţelor privind calcularea cheltuielor de transmitere a semnalului serviciilor de programe a Companiei în regim de 18 şi/sau 24 ore. C.Marin a solicitat aprobarea unei decizii privind modificarea Caietului de sarcini în dependenţă de volumul de emisie (18, 24 ore). E.Rîbca a propus amânarea discuţiei.
d) Scrisoarea Ministerului Tehnologiei Informaţiei şi Comunicaţiilor privind oferta de preţuri pentru difuzarea semnalului cu ajutorul emiţătoarelor terestre. În discuţii despre economisirea cheltuielilor prin transmiterea semnalului prin satelit au participat: E.Rîbca, V.Ţapeş, R.Lozinschi-Hadei, A.Peru-Balan.
e) Cererea dnei R.Russu privind verificarea temeiului concedierii din funcţia de director al Departamentului programe de actualităţi şi informativ-analitice radio. Membrii CO au opinat asupra lipsei de temei juridic pentru aprobarea unei hotărâri.
Durata şedinţei: 16:00-20:30
 Au semnat:

1. Eugeniu RÎBCA    __________ Preşedintele Consiliului de Observatori

2. Viorica BOGATU   _________ Secretarul şedinţei Consiliului de Observatori 
3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN _________
Preşedintele CO __________                      LŞ           Secretarul şedinţei CO ________________


